Document ID: /roh_data/filtered/fineweb-2-filterrobots_roh.jsonl.gz/34161

L'onn passà è la Svizra vegnida anc pli cumpetitiva en cumparegliaziun internaziunala. Tenor in studi da l'Institut da management IMD da Losanna ha la Svizra danovamain fatg bun ina plazza ed è uss sin posiziun trais.
Plirs facturs pledan per la Svizra
Sco plus da la Svizra numnan ils experts las relaziuns economicas stabilas cun l'exteriur, l'infrastructura sco er ils sistems da furmaziun e da sanadad. Era cun il tractament e las consequenzas dal coronavirus saja in spert agir politic fitg impurtant, e quellas premissas haja la Svizra ademplì.
Cumpareglià 63 naziuns
L'economia publica la pli cumpetitiva dal mund è vinavant Singapur avant il Danemarc. L'institut ha cumpareglià 63 naziuns. Il IMD fa questa valitaziun dapi il 1989, il studi sa basa sin 235 indicaturs.